b'\n_START_ARTICLE_\nPohjanhopeat\xc3\xa4pl\xc3\xa4\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nPohjanhopeat\xc3\xa4pl\xc3\xa4n siipien k\xc3\xa4rkiv\xc3\xa4li on noin 34\xe2\x80\x9344 mm. Naaraat ovat keskim\xc3\xa4\xc3\xa4rin koiraita kookkaampia. Siipien yl\xc3\xa4pinnen pohjav\xc3\xa4ri on ruskeankeltainen, miss\xc3\xa4 on mustia kirjauksia. Kirjaukset ovat usein yhdistyneet mutkaisiksi poikkijuoviksi. Takasiiven yl\xc3\xa4puolen tyvess\xc3\xa4 on mustaa kehn\xc3\xa4\xc3\xa4. Takasiiven alapinnalla on X-kirjaimen muotoinen vaalea kuvio. Laji muistuttaa hyvin paljon tundrahopeat\xc3\xa4pl\xc3\xa4\xc3\xa4 (Boloria chariclea), mist\xc3\xa4 sen erottaa takasiipien alapinnan ulkoreunan T-kirjaimen muotoisisiksi kuroutuneista vaaleista reunat\xc3\xa4plist\xc3\xa4.\n_START_SECTION_\nLevinneisyys ja lentoaika\n_START_PARAGRAPH_\nPohjanhopeat\xc3\xa4pl\xc3\xa4 esiintyy sirkumpolaarisesti Euraasian ja Pohjois-Amerikan pohjoisosissa ja Gr\xc3\xb6nlannissa. Fennoskandiassa sit\xc3\xa4 esiintyy yleens\xc3\xa4 vain 68\xc2\xb0 pohjoispuolella. Suomessa lajia tavataan harvinaisena ja paikoittaisena Lapin korkeimmilla tuntureilla. Viimeiset havainnot Enonteki\xc3\xb6n tuntureilta ovat 1970-luvulta, mutta Tenojokea reunustavilla Utsjoen alueen tuntureilla laji el\xc3\xa4\xc3\xa4 edelleen. Pohjanhopeat\xc3\xa4pl\xc3\xa4n lentoaika on kes\xc3\xa4\xe2\x80\x93hein\xc3\xa4kuussa riippen esiintymialueesta. Suomessa lentoaika on yleens\xc3\xa4 kes\xc3\xa4kuun lopulla tai hein\xc3\xa4kuun alussa._NEWLINE_Ruotsissa laji on eritt\xc3\xa4in uhanalainen ja saattaa olla jo h\xc3\xa4vinnyt kokonaan.\n_START_SECTION_\nElinymp\xc3\xa4rist\xc3\xb6 ja elintavat\n_START_PARAGRAPH_\nPohjanhopeat\xc3\xa4pl\xc3\xa4n elinymp\xc3\xa4rist\xc3\xb6\xc3\xa4 ovat tunturit puurajan yl\xc3\xa4puolella ja tundra. Elinymp\xc3\xa4rist\xc3\xb6\xc3\xa4 Suomessa ovat tunturien lakiosien karut paljakat. Laji talvehtii toukkana luultavasti kaksi kertaa.\n_START_SECTION_\nRavintokasvi\n_START_PARAGRAPH_\nToukan ravintokasvi on tuntematon, mutta niit\xc3\xa4 saattavat lapinvuokko (Dryas octopetala) tai erityisesti liekovarpio (Cassiope tetragona).'